**ÕPPEPROGRAMM KEEGI POLE LIIGA VÄIKE, ET MUUTA MAAILMA**

**Programmi ülevaade**: Õppeprogramm suunab lasteaialapsi rohelisele mõtlemisele läbi lasteaialastele sobivate praktiliste tegevuste. Kõik programmi raames toimuvad tegevused viiakse läbi praktiliste mänguliste tegevustena loodusrajal, luues lastele võimaluse tegevustes aktiivselt kaasalöömiseks ja vahetu kogemuste kaudu õppimiseks. Läbiviidavad tegevused suurendavad laste teadlikkust rohelisest mõtlemisest ja kliimamuutustest. Programmis on oluline vahetu looduskontakti loomine, et anda lastele positiivne elamust loodusest.

Programmi raames toimuvate tegevuste kaudu tutvustatakse mängude ja arutelude kaudu lastele planeedil Maa toimuvaid kliimamuutusi ja rohelise mõtlemise valdkonda ning arutletakse, kuidas saavad lapsed kaasa aidata looduse hoidmisele.

Õppeprogramm on valminud ja testitud lasteaedadele suunatud pilootprojekti „Keegi pole liiga väike, et muuta maailma” raames. Õppeprogrammis kasutatavad mängulised vahendid on valminud lasteaedadele suunatud konkursi „Milline on meie tulevikumaailm?” raames.

Programmi sihtgrupp: Lasteaialapsed alates neljandast eluaastast. Programm viiakse läbi eesti keeles. Programmis olevad tegevused kohandab läbiviija vastavalt laste vanusele.

**Kestvus**: 2 tundi. Väiksemad lapsed 1,5 tundi.

**Grupi suurus**: Üks lasteaia rühm max 24 last.

**Programmi läbiviimise aeg**: aastaringselt

**Programmi läbiviimise koht**: Vapramäe õpperada

**Juurdepääs:** Palume parkida parklasse. Loodusmaja on parklast nähtav. Ratastooliga liikumine pole võimalik keerulise maastiku tõttu. Erivajadustega lastest palume õpetajal eelnevalt teada anda, teadaandmisel on võimalik programmi kohandada erivajadustest lähtuvalt.

**Juhis õpetajale**: Tegemist on õueprogrammiga, arvestada tuleks kuni 2 km matkaga. Teekonna pikkuses võib tulla muudatusi, juhendaja teeb valiku vastavalt grupi iseärasusele. Halva ilma korral on võimalik tegevust läbi viia ka Vapramäe Loodusmajas. Kuna programm sisaldab looduskontakte, palume riietuda vastavalt, arvestada ilma ning panna märja ilma puhul jalga kummikud. Retke alguses lepitakse kokku reegid, mis tagab ohutuse matkarajal. Toidupaus palume soovi korral plaanida enne või pärast programmi.

Õpetajal on toetav ja õpilasi innustav roll. Palume vajadusel õpilasi abistada gruppide moodustamisel ning mänguala piiride hoidmisel. Gruppide suuruse mängudes otsustab juhendaja iga rühma iseärasust ja suurust arvestades koostöös õpetajaga. Palume teada anda laste iseärasustest. Korraga saame vastu võtta kaks rühma.

Meil on hea meel, kui programmile tulev õpetaja loeb enne lastega koos raamatut “Miks? Roheline mõtlemine?” Ja pärast programmi arutleb lastega, mis lastele enam meeldis ja meelde jäi.

**Programmi maksumus**: 180 eurot

**Programmi eesmäk:** Suurendada lasteaialastele sobivate aktiivsete tegevuste ja mängude abil ning looduskontaktide kaudu lasteaialaste teadlikkust rohetehnoloogiatest ning kliimamuutustest.

**Seos õppekavaga:**

**Üldoskused: mänguoskused, sotsiaalsed oskused, tunnetus- ja õpioskused**

Koolieelse lasteasutuse riiklik õppekava

### **§ 12 mänguoskused .lg 2** Õppe- ja kasvatustegevuse tulemusel 6–7aastane laps

###  **p.**1) tunneb mängust rõõmu ning on suuteline mängule keskenduma;

p.  2) rakendab mängudes loovalt oma kogemusi, teadmisi ja muljeid ümbritsevast maailmast;

p. 4) täidab mängudes erinevaid rolle;

p. 6) suudab mängu käigus probleeme lahendada ja jõuda mängukaaslastega kokkuleppele;

p.  8) kasutab mängudes loovalt erinevaid vahendeid.

### **§ 13.**  Tunnetus- ja õpioskused lg 3 Õppe- ja kasvatustegevuse tulemusel 6–7aastane laps

p. 1) saab aru lihtsamatest seostest (hulk, põhjus, tagajärg), tajub esemeid, sündmusi ja nähtusi tervikuna;

p. 6) suhtub õppimisse positiivselt – tahab õppida, uurida, esitada küsimusi, avastada ja katsetada;

### **§ 14.**  Sotsiaalsed oskused lg.2 Õppe- ja kasvatustegevuse tulemusel 6–7aastane laps

p. 5) oskab teistega arvestada ja teha koostööd;

p. 11) selgitab oma seisukohti.

**Läbivad teemad:**

Mina ja keskkond, kliimamuutused, roheline mõtlemine.

**Ainetevaheline lõiming:** Projekti tegevused on omavahel lõimitud erinevate valdkondadega: mina ja keskkond, keel ja kõne, matemaatika, kunst, liikumine.

**Mõisted ja** **Temaatika:** Roheline mõtlemine. Kliimamuutused. Miks on parem rattaga sõita? Miks satub prügi jõkke? Miks õhk saastub? Miks on meile metsa vaja? Miks on mesilased tähtsad? Miks on vaja kaitsealasid? Kuidas kasvatada taimi oma kodus?

**Metoodika:** õppeprogrammis kasutatakse lasteaialastele sobivaid õppimismeetodeid (mängud, looduse vaatlemine ja tundmaõppimine läbi erinevate meelte, tähelepanelikkus, kirjeldamisoskus, rühmatöö, liikumine).

**Ajakava:**

Sissejuhatus: 10 minutit. Lepitakse kokku ühised käitumisreeglid.

Õppeprogramm koos matka ja tegevustega loodusrajal 1 h 40 minutit

Kokkuvõtted, õpitu kontroll 10 min.

Õpilastelt küsitakse programmi lõppedes tagasisidet teadmiste osas lõpuringis. Õpetaja täidab programmi lõppedes tagasisidelehe.

**Kasutatavad õppevahendid**: Vajalikud vahendid mängudeks ja õppetegevusteks on kohapeal olemas. Õppeprogrammis kasutatakse järgmisi mänge: 1)magnettahvel luuletus tulevikumetsast; 2) prügi sorteerimise mäng; 3) Magnettahvel roheline mõtlemine; 4) pusle Roheline mõtlemine; 5) põrandamäng Väärtuste viilud õuemängu variant, 6) Magnettahvel Roheline mõtlemine - Tulevikumets. 7) lauamängud Nätsupaberi rännak ja Mina muudan maailma. Iga juhendaja otsustab, milliseid vahendeid õppeprogrammil kasutab. Valiku teeb juhendaja laste vanusest ja ilmastikust lähtuvalt. Mänge on arvestatud läbiviimiseks kahele rühmaga korraga.

**Õppeprogrammi juhendaja** on Vapramäe Loodusmaja poolt atesteeritud õppeprogrammi läbiviija.

Õppeprogrammi valmimist toetas Eesti Riik.  